钦定古今图书集成/明伦汇编/家范典/第102卷 > 《赠长沙公族祖四首》陶潜
## 钦定古今图书集成/明伦汇编/家范典/第102卷 > 《赠长沙公族祖四首》陶潜

长沙公于余为族祖，同出《大司马》，昭穆既远，已为路人，《经过浔阳，临别赠此》

同源分流。人易世疏。慨然寤叹。念兹厥初。礼服遂悠。
岁往月徂。感彼行路。眷然踌躇。

于穆令族，允构斯堂。谐气冬暄，映怀圭璋。爰采春花，
载警秋霜。我曰“钦哉，实宗之光。”

伊余云遘。在长忘同。笑言未久，逝焉西东。遥遥三湘。
滔滔九江。山川阻远，行李时通。

何以写心，贻此话言。进篑虽微。终焉为山。敬哉离人，
临路凄然。款襟或辽，音问其先。